पाएं अपने शहर की ताज़ा ख़बरें और फ्री ई-पेपरडाउनलोड करें
कसीरा लाभुक समिति के अध्यक्ष गोविंद कुमार व सचिव उत्तम कुमार साहू ने उपायुक्त शिशिर कुमार सिन्हा को लिखित आवेदन देते हुए 14 वें वित्त आयोग के वर्ष 2019-2020 में दो लाख 49 हजार चार सौ रुपए के बनाएं गए आरसीसी पुलिया का भुगतान मुखिया सुशीला सोरेंग व पंचायत सेवक विनोद टोप्पो द्वारा नहीं करने का आरोप लगाया है। लाभुक समिति ने आवेदन के माध्यम से बताया है कि महली मसना के समीप दो लाख 49 हजार चार रुपए का आरसीसी पुलिया मुखिया द्वारा 14वें वित्त आयोग के फंड से निर्गत किया गया था, जिसे पूरा कर लिया गया। इसका एक लाख 35 हजार रुपए का भुगतान किया गया।
बाद में मुखिया व पंचायत सेवक द्वारा पुलिया का निरीक्षण भी किया गया। निरीक्षण के क्रम में पूर्ण पाया गया। मगर अबतक पूरा भुगतान नहीं हो पाया। लाभुक समिति ने बताया कि भुगतान नहीं होने से मजदूरी भुगतान उधार मांगकर कुछ मजदूरों को दी गई है। जब पैसे की मांग की जाती है तो मुखिया द्वारा 15 हजार रुपए व पंचायत सेवक द्वारा 10 हजार रुपए की मांग की जाती है। उन्होंने बताया कि मुखिया को 15 हजार रुपए व पंचायत सेवक को आठ हजार रुपए दिया गया है। फिर भी अब तक भुगतान नहीं किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn